CELEX: 62013TN0004
Language: fi
Date: 2013-01-09 00:00:00
Title: Asia T-4/13: Kanne 9.1.2013 — Communicaid Group Ltd v. komissio

9.3.2013   
            
            
               FI
            
            
               Euroopan unionin virallinen lehti
            
            
               C 71/24
            
         Kanne 9.1.2013 — Communicaid Group Ltd v. komissio
   (Asia T-4/13)
   2013/C 71/37
   Oikeudenkäyntikieli: englanti
   
      Asianosaiset
   
   
      Kantaja: Communicaid Group Ltd (Lontoo, Yhdistynyt kuningaskunta) (edustajat: solicitor C. Brennan, F. Randolph, QC ja barrister M. Gray)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 30.10.2012 antamat päätökset, jotka koskevat eriä 1, 2, 3, 7, 8 ja 9 tarjouspyyntömenettelyssä HR/R.3/PR/2012/002, joka koskee (rinnakkaisen) puitesopimuksen tekemistä kielikoulutuksen järjestämiseksi Euroopan unionin toimielinten, elinten ja virastojen työntekijöille Brysselissä (EUVL 2012, S 45 72734), kokonaisuudessaan tai siltä osin kuin näillä päätöksillä asetettiin CLL-Allinguan tarjous ensimmäiselle sijalle, ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että komissio loukkasi avoimuuden, syrjimättömyyden ja yhdenvertaisen kohtelun periaatteita sekä rikkoi varainhoitoasetuksen (1) 94 artiklaa, kun se ei sulkenut CLL-Allinguaa tarjouskilpailun ulkopuolelle, vaikka CLL-Allinguaa oli tarjouksen tekemisessä sekä tarjouskilpailun valmisteluvaiheessa avustanut sen eräs työntekijä, joka oli työskennellyt komission asianomaisessa yksikössä sekä läheisesti rinnastettavan tarjouskilpailun, johon sekä Communicaid että CLL-Allingua olivat osallistuneet, arviointikomiteassa ja joka täten loukkasi unionia koskevaa lojaliteettivelvollisuuttaan sekä antoi CLL-Allingualle perusteetonta hyötyä suhteessa Communicaidiin.
            
         
               2)
            
            
               Toinen kanneperuste, joka perustuu siihen, että komissio loukkasi avoimuuden, syrjimättömyyden ja yhdenvertaisen kohtelun periaatteita sekä tulkitsi virheellisesti hankintailmoituksen (EUVL 2012, S 45 72734) III kohdan 2 alakohdan 2 alakohtaa, kun se katsoi, että CLL-Allingualla oli hankinnan toteuttamiseksi riittävät taloudelliset valmiudet ja riittävä rahoituskyky, vaikka tällaisen päätelmän tueksi ei ollut riittävästi todisteita ja vaikka tämän edellytyksen olisi siten oikeudellisesti katsottuna pitänyt jäädä CLL-Allinguan osalta täyttymättä.
            
         
               3)
            
            
               Kolmas kanneperuste, joka perustuu siihen, että kaikkien neljän arviointiperusteen osalta tehtiin useita ilmeisiä arviointivirheitä siltä osin kuin arviointikomitea toistuvasti arvioi tarjouksia sellaisten alakriteereiden mukaan, joista ei ollut ilmoitettu etukäteen, ja antoi ristiriitaisia pistemääriä eri erien teknisessä arvioinnissa, minkä seurauksena Communicaid sai CLL-Allinguaa alhaisemman pistemäärän, sekä siltä osin kuin arviointikomitea ei esittänyt arvioinnilleen painavia syitä.
            
         
      (1)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).